Το απόγευμα της 13ης Νοεμβρίου 2015, σημειώθηκε **σειρά από βίαιες επιθέσεις** στο 10ο και 11ο διαμέρισμα του Παρισιού, στη Γαλλία, και στο προάστιο του Σαιν-Ντενί.

Από τις 21:16 (τοπική ώρα) και για τις επόμενες τρεις περίπου ώρες αναφέρθηκαν τουλάχιστον 3 ξεχωριστές εκρήξεις και έξι μαζικοί πυροβολισμοί, συμπεριλαμβανομένων εκρήξεων στο Σταντ ντε Φρανς στο Σαιν-Ντενί, βόρεια του κέντρου της πρωτεύουσας, και αλλού στο Ιλ-ντε-Φρανς. Η επίθεση με τα περισσότερα θύματα έγινε στο Θέατρο Μπατακλάν, όπου οι ένοπλοι κράτησαν ομήρους τους ακροατές μιας συναυλίας και έδωσαν μάχη με την αστυνομία μέχρι τη 1 τα ξημερώματα της 14ης Νοεμβρίου. Κατά τη διάρκεια των επιθέσεων σκοτώθηκαν 8 ένοπλοι, ενώ οι αρχές αναζητούν στη Γαλλία και τις γύρω χώρες συνεργάτες τους που παραμένουν ελεύθεροι.

Αναφέρεται ότι σκοτώθηκαν 129 άνθρωποι, από τους οποίους περίπου 90 στο θέατρο Μπατακλάν. Επιπρόσθετα, περισσότεροι από 200 άνθρωποι τραυματίστηκαν από τις επιθέσεις, από τους οποίους οι 80 σε σοβαρή κατάσταση.

Σε τηλεοπτική δήλωση τα μεσάνυχτα, ο Γάλλος πρόεδρος Φρανσουά Ολλάντ κήρυξε κατάσταση έκτακτης ανάγκης και έκλεισε τα σύνορα της Γαλλίας. Πριν από την επίθεση, οι γαλλικές αρχές ασφαλείας βρίσκονταν σε κατάσταση υψηλής ετοιμότητας, μετά την επίθεση στα γραφεία του Charlie Hebdo και ένα εβραϊκό παντοπωλείο τον Ιανουάριο οπότε είχαν σκοτωθεί δεκαεπτά άνθρωποι.

Επιθέσεις
---------

Έγιναν επτά ανεξάρτητες επιθέσεις, αποτελούμενες από έξι επεισόδια πυροβολισμών κατά πλήθους και τρεις εκρήξεις. Οι εκρήξεις συνέβησαν κοντά στο Σταντ ντε Φρανς, ενώ οι πολυβολισμοί αναφέρθηκαν γύρω από την οδό Αλιμπέρ, την οδό de la Fontaine-au-Roi, την οδό de Charonne, το θέατρο Μπατακλάν στο μπουλεβάρ Βολταίρ, τη Λεωφόρο ντε λα Ρεπουμπλίκ και το μπουλεβάρ Μπομαρσαί

### Αρχικές επιθέσεις

Οι πρώτες επιθέσεις έγιναν στις οδούς Bichat και Alibert, κοντά στο Κανάλι Σαιν-Μαρτέν, στο 10ο δημοτικό διαμέρισμα του Παρισιού. Οι επιτιθέμενοι πυροβόλησαν τα άτομα που βρίσκονταν έξω από ένα καφέ-μπαρ, περίπου στις 21:20 τοπική ώρα. Έπειτα πέρασαν την Rue Bichat και επιτέθηκαν στο εστιατόριο Le Petit Cambodge (Μικρή Καμπότζη), δολοφονώντας έντεκα άτομα. Αναφέρθηκε ότι οι επιτιθέμενοι διέφυγαν με ένα ή δυο αυτοκίνητα μετά τους πυροβολισμούς, ένα από τα οποία είχε Βελγικές πινακίδες.

Στη συνέχεια, πυροβολισμούς δέχθηκαν τα άτομα στην ταράτσα του ιταλικού εστιατορίου La Casa Nostra, στην Rue de la Fontaine-au-Roi, από ένα άνδρα με πολυβόλο. Ο γενικός εισαγγελέας του Παρισιού ανάφερε πως σε αυτό το σημείο υπήρξαν πέντε νεκροί.

### Εκρήξεις έξω από το Σταντ ντε Φρανς

Το Stade de France τον Φεβρουάριο του 2013, κατά την έναρξη του φιλικού αγώνα Γαλλίας-Γερμανίας.
Κοντά στο Σταντ ντε Φρανς, στο προάστιο Σαιν-Ντενί, σημειώθηκαν τρεις εκρήξεις με αποτέλεσμα τουλάχιστον πέντε θανάτους. Τουλάχιστον 10 άνθρωποι τραυματίστηκαν ή σκοτώθηκαν από έκρηξη σε ένα μπαρ κοντά στο γήπεδο περίπου στις 21:30, είκοσι λεπτά μετά την έναρξη ενός φιλικού ποδοσφαιρικού αγώνα μεταξύ των εθνικών ομάδων της Γαλλίας και της Γερμανίας, τον οποίο παρακολουθούσε ο Πρόεδρος της Γαλλίας Φρανσουά Ολλάντ. Ο Πρόεδρος αποχώρησε με ασφάλεια από τον χώρο, και συναντήθηκε με τον Υπουργό Εσωτερικών Μπερνάρ Σαζενέβ για να συντονίσουν την αντιμετώπιση της κρίσης. Δύο από τις εκρήξεις ακούστηκαν στη ζωντανή τηλεοπτική μετάδοση του αγώνα. Μετά το παιχνίδι, αρκετοί από τους θεατές κατέβηκαν στον αγωνιστικό χώρο περιμένοντας να αποχωρήσουν, καθώς η αστυνομία είχε κλείσει όλες τις εξόδους του γηπέδου για να τις ελέγξει. Πηγές των υπηρεσιών ασφαλείας επιβεβαίωσαν ότι οι τρεις από τις εκρήξεις ήταν επιθέσεις αυτοκτονίας με πιθανό στόχο τους θεατές του αγώνα.

### Πυροβολισμοί στη Rue de Charonne

Δύο επιτιθέμενοι πυροβόλησαν για μερικά λεπτά προς τη βεράντα του La Belle Équipe, ενός εστιατορίου στην οδό rue de Charonne, στο 11ο διαμέρισμα του Παρισιού. περίπου στις 21:50. Η αστυνομία επιβεβαίωσε ότι από τα πυρά των ενόπλων σκοτώθηκαν 18 άνθρωποι.

### Σφαγή στο θέατρο Le Bataclan

Το Θέατρο Μπατακλάν το 2008
Στο θέατρο Bataclan, στην Boulevard Voltaire στο 11ο διαμέρισμα του Παρισιού, το αμερικανικό ροκ συγκρότημα Eagles of Death Metal έπαιζε για ένα κοινό περίπου 1.500 ατόμων. ] Περίπου μία ώρα μετά την έναρξη της συναυλίας, τέσσερις μαυροντυμένοι άνδρες με τυφέκια AK-47 μπήκαν στην αίθουσα. Μάρτυρες άκουσαν τους ένοπλους να φωνάζουν *"Αλλάχ Άκμπαρ"* λίγο πριν επιτεθούν κατά του πλήθους με πυροβολισμούς και χειροβομβίδες. Η επίθεση διήρκεσε περίπου 20 λεπτά. Μια ρεπόρτερ του ραδιοφώνου, η Julien Pearce, η οποία παρακολουθούσε τη συναυλία, ανέφερε ότι οι ένοπλοι δρούσαν ήρεμα και με αποφασιστικότητα, λέγοντας στο CNN ότι ξαναγέμισαν τα όπλα τους τρεις ή τέσσερις φορές.

Γύρω στις 22:00, οι δράστες άρχισαν να συλλαμβάνουν ομήρους μεταξύ των θεατών, καθώς η αστυνομία έφτανε έξω από την αίθουσα συναυλιών. Στα χέρια των ενόπλων βρέθηκαν 60 - 100 όμηροι. Τα μέλη του συγκροτήματος μπόρεσαν να διαφύγουν χωρίς τραυματισμούς. Ένας μάρτυρας ο οποίος διέφυγε την επίθεση δήλωσε σε δημοσιογράφο ότι οι οι επιτιθέμενοι ήταν πέντε ή έξι και ορισμένοι από αυτούς αναφέρθηκαν στη δράση της Γαλλίας στη Συρία. Ένας μάρτυρας στο Μπατακλάν δήλωσε ότι ένας ένοπλος φώναξε, «Αυτό είναι συνέπεια του κακού που κάνει ο Ολλάντ στους μουσουλμάνους σε όλο τον κόσμο». Υπήρξαν περαιτέρω επιθέσεις στην αστυνομία και στους πρώτους διασώστες που έφτασαν στη σκηνή μετά τις πρώτες αναφορές για πυροβολισμούς μέσα στο θέατρο.

Περίπου στις 00:15, η αστυνομία ξεκίνησε επίθεση στο θέατρο, μετά από αναφορές ότι οι επιτιθέμενοι είχαν αρχίσει να δολοφονούν τους ομήρους. Η κατάσταση ομηρίας έληξε στις 00:58 με τον θάνατο των ενόπλων και την απελευθέρωση των ομήρων. Οι αρχικές αναφορές της αστυνομίας ανέφεραν ότι ο εκτιμώμενος αριθμός των θυμάτων ήταν περίπου 100, ωστόσο, η καταμέτρηση αναθεωρήθηκε αργότερα σε 87. Τέσσερις επιτιθέμενοι έχασαν τη ζωή τους, τρεις από αυτούς ανατινασσόμενοι με γιλέκα αυτοκτονίας. Ο τέταρτος πυροβολήθηκε από την αστυνομία, και το γιλέκο του ανατινάχθηκε όταν έπεσε. Ολόκληρη η γειτονιά γύρω από την περιοχή είχε αποκλειστεί μετά από τις επιθέσεις.

Οι ιδιοκτήτες του κτιρίου, οι οποίοι είναι Εβραίοι, δήλωσαν ότι το θέατρο είχε απειληθεί και παλαιότερα.

Ένας άλλος επιτιθέμενος ανατινάχθηκε με το γιλέκο αυτοκτονίας του στην Boulevard Voltaire, κοντά στο θέατρο Μπατακλάν.

Δράστες
-------

Ο Πρόεδρος Φρανσουά Ολλάντ διακήρυξε στις 14 Νοεμβρίου ότι οι επιθέσεις είχαν οργανωθεί από το εξωτερικό, «από το Ισλαμικό Κράτος με εσωτερική βοήθεια».

Ο γενικός εισαγγελέας του Παρισιού, Φρανσουά Μολέν, ανακοίνωσε ότι σκοτώθηκαν οκτώ άτομα που επιβεβαιώθηκε ότι ήταν δράστες, αν και οι αρχές συνέχισαν να ψάχνουν για τα άτομα που πυροβόλησαν στα εστιατόρια.

* Τέσσερις επιτέθηκαν στο θέατρο Bataclan φορώντας μαύρα ρούχα και χρησιμοποιώντας στρατιωτικά τυφέκια AK-47. [6] Τρεις από αυτούς σκοτώθηκαν με τα γιλέκα αυτοκτονίας τους κατά τη διάρκεια της επιδρομής της αστυνομίας στο θέατρο. Ο τέταρτος σκοτώθηκε από πυροβολισμούς της αστυνομίας λίγο πριν εκραγεί γιλέκο του.
* Τρεις βομβιστές αυτοκτονίας πυροδότησαν τα γιλέκα τους κοντά στο στάδιο Σταντ ντε Φρανς. Ένα διαβατήριο Συρίας βρέθηκε κοντά σε έναν από τους βομβιστές αυτοκτονίας, σύμφωνα με τη γαλλική αστυνομία. Η αυθεντικότητα του διαβατηρίου τέθηκε υπό αμφισβήτηση και πολλοί αναλυτές επεσήμαναν ότι πλαστά Συριακά διαβατήρια μπορούν να βρεθούν εύκολα. Ο Υπουργός Προστασίας του Πολίτη στην Ελλάδα Νίκος Τόσκας επιβεβαίωσε ότι το Συριακό διαβατήριο που βρέθηκε κοντά στον ένοπλο ανήκε σε άτομο που είχε καταχωρηθεί ως πρόσφυγας στη Λέρο, τον Οκτώβριο. Επίσης αναφέρθηκε ότι ένα αιγυπτιακό διαβατήριο βρέθηκε κοντά στο σώμα άλλου βομβιστή.
* Ο όγδοος επιτιθέμενος πυροδότησε το γιλέκο του στο Boulevard Voltaire κοντά στο θέατρο Μπατακλάν.

Ένας από τους επιτιθέμενους αναγνωρίστηκε ως Γάλλος εξτρεμιστής, γνωστός στην αστυνομία για τις δραστηριότητές του.

Η *Le Figaro*, ανέφερε ότι ένας από τους επιτιθέμενους είχε αναγνωριστεί, και ότι είχε το προφίλ μαχητή που επέστρεψε από τη Συρία για να διαπράξει τρομοκρατικές πράξεις.

Ένας άλλος από τους επιτιθέμενους γεννήθηκε στις 21 Νοεμβρίου 1985 και ήταν από το προάστιο της Κουρκουρόν, περίπου 32 χλμ. νότια του Παρισιού. Ο ίδιος είχε βεβαρημένο ποινικό μητρώο από το 2004 και είχε χαρακτηριστεί από την αστυνομία ως Ισλαμιστής εξτρεμιστής το 2010, αλλά ποτέ δεν είχε συλληφθεί. Κοντά στο πτώμα ενός δεύτερου ένοπλου βρέθηκε το διαβατήριο ενός άνδρα από τη Συρία που είχε γεννηθεί το 1980. Ο ίδιος δεν ήταν προηγουμένως γνωστός στη Γαλλική αστυνομία.

Το πρόσωπο που νοίκιασε το αυτοκίνητο που χρησιμοποιήθηκε στις επιθέσεις έχει συλληφθεί. Επιπλέον, τρία άτομα συνελήφθησαν στο Βέλγιο. Οι επιθέσεις πραγματοποιήθηκαν από τρεις ομάδες τρομοκρατών, σύμφωνα με τον γενικό εισαγγελέα του Παρισιού. Είχαν ίδια γιλέκα αυτοκτονίας και τα ίδια Καλάσνικοφ. Ένας από τους τρομοκράτες είχε 8 συλλήψεις στο μητρώο του. Το είδος των εκρηκτικών που χρησιμοποιήθηκε στα γιλέκα αυτοκτονίας των δραστών ήταν TATP (υπεροξείδιο ακετόνης).

Μια σύλληψη έχει σημειωθεί επίσης στη Γερμανία, όπου ένας 51χρονος άνδρας από το Μαυροβούνιο συνελήφθη από τη γερμανική αστυνομία, και είναι υπό διερεύνηση τυχόν σχέση του με τις επιθέσεις στη Γαλλία.

### Ανάληψη ευθύνης

Το Ισλαμικό Κράτος ανέλαβε επίσημα την ευθύνη για τις επιθέσεις το πρωί της 14ης Νοεμβρίου, επαινώντας τους «οκτώ αδελφούς» τους για το θάνατο «τουλάχιστον 200 σταυροφόρων» και υποστηρίζοντας ότι «αυτό ήταν μόνο η αρχή της καταιγίδας».

Θύματα
------

Τουλάχιστον 129 άνθρωποι σκοτώθηκαν και 352 τραυματίστηκαν κατά τη διάρκεια των επιθέσεων, με τουλάχιστον 99 σε κρίσιμη κατάσταση. Μεταξύ των νεκρών αναφέρθηκαν ένας Σουηδός, δυο Βέλγοι, ένας Ισπανός, ένας Πορτογάλος, δύο Ρουμάνοι, και δυο Αμερικανοί.

Συνέπειες
---------

### Επίσημη απάντηση

Ο Πρόεδρος Φρανσουά Ολλάντ εξέδωσε ανακοίνωση, ζητώντας από τον γαλλικό λαό να παραμείνει δυνατός απέναντι σε τέτοια περιστατικά. Ο Ολλάντ επισκέφθηκε, επίσης, το θέατρο Μπατακλάν και ορκίστηκε να αγωνιστεί "ανελέητα" κατά της τρομοκρατίας. Ο Ολλάντ προέδρευσε, επίσης, συνάντησης έκτακτης ανάγκης του Γαλλικού Υπουργικού Συμβουλίου εκείνο το βράδυ, και ζήτησε τη σύγκληση του Συμβουλίου Εθνικής Ασφαλείας το επόμενο πρωί. Οι αρχές προέτρεψαν τους κατοίκους του Παρισιού να παραμείνουν σε εσωτερικούς χώρους για τη δική τους ασφάλεια. Ο Ολλάντ ακύρωσε επίσης το ταξίδι του στην Αττάλεια για τη διάσκεψη των G-20, στέλνοντας στη θέση του τον υπουργό Εξωτερικών Λοράν Φαμπιούς και τον υπουργό Οικονομικών Μισέλ Σαπέν. Στις 14 Νοεμβρίου, ο Πρόεδρος Ολλάντ ανακοίνωσε τριήμερο εθνικό πένθος.

### Ασφάλεια

Σε απάντηση στις επιθέσεις, η Γαλλία τέθηκε υπό πανεθνική κατάσταση έκτακτης ανάγκης, για πρώτη φορά από το 2005, τα σύνορα έκλεισαν προσωρινά, και 1.500 στρατιώτες αναπτύχθηκαν στους δρόμους του Παρισιού για να βοηθήσουν την αστυνομία στη διατήρηση της τάξης. Τέθηκαν αμέσως σε ισχύ δύο σχέδια εκτάκτου ανάγκης, το *plan blanc* (*λευκό σχέδιο* διαχείρισης αυξημένου αριθμού θυμάτων, για το Ιλ ντε Φρανς) και *το plan rouge* (*κόκκινο σχέδιο* αντιμετώπισης εκτάκτων αναγκών, σε όλη την πόλη). Στο Παρίσι κηρύχθηκε η πρώτη απαγόρευση κυκλοφορίας μετά από 70 χρόνια.

Οι πτήσεις από και προς το αεροδρόμιο Σαρλ ντε Γκωλ και Ορλύ ως επί το πλείστον δεν επηρεάστηκαν. Η American Airlines ανέβαλε τις πτήσεις της προς Παρίσι μέχρι νεωτέρας. Πολλοί σταθμοί του μετρό του Παρισιού στο 10ο και 11ο διαμέρισμα έκλεισαν λόγω των επιθέσεων. Η συγκοινωνία μεταξύ Παρισιού και Λονδίνου με το Eurostar παρέμεινε σε λειτουργία, αλλά στον απόηχο των επιθέσεων τα τρένα ταξίδεψαν σχεδόν χωρίς επιβάτες.

Όλα τα δημόσια σχολεία και πανεπιστήμια στο Παρίσι αποφασίστηκε να παραμείνουν κλειστά την επόμενη ημέρα. Τα αθλητικά γεγονότα στη Γαλλία για το Σαββατοκύριακο 14-15 Νοέμβρη αναβλήθηκαν ή ακυρώθηκαν. Η Ντίσνεϋλαντ του Παρισιού έκλεισε τα πάρκα της για πρώτη φορά, σε ένδειξη αλληλεγγύης προς εκείνους που έχασαν τη ζωή τους στις επιθέσεις. Είχε λειτουργήσει καθημερινά από τότε που άνοιξε το 1992. Ο Πύργος του Άιφελ, σύμβολο της πόλης που επισκέπτονταν 20.000 άτομα καθημερινά, έκλεισε επ' αόριστον.

### Διεθνείς αντιδράσεις

Πολλοί αρχηγοί κρατών και κυβερνήσεων, η Αγία Έδρα και τα Ηνωμένα Έθνη εξέδωσαν μηνύματα συλλυπητηρίων και αλληλεγγύης στον απόηχο των επιθέσεων .

Παραπομπές
----------

1. 1 2 3 4 5 6 7 8  Rawlinson, Kevin (13 November 2015). «Fatal shootings and explosion reported in Paris – live». *The Guardian*.. Ανακτήθηκε στις 13 November 2015.
2. 1 2 3 4  «Paris attacks». BBC News. .
3. ↑  Claire Phipps· Kevin Rawlinson (13 Νοεμβρίου 2015). «All attackers dead, police say, after shootings and explosions kill at least 150 in Paris – live updates». *The Guardian*. Ανακτήθηκε στις 14 Νοεμβρίου 2015.
4. 1 2  «Soudain, l'une des bombes explose en plein match». *20 minutes (Switzerland)* (στα Γαλλικά). Ανακτήθηκε στις 14 Νοεμβρίου 2015. On entend clairement, sur cette vidéo, la détonation de 21h16
5. 1 2 3 4  Nossiter, Adam; Gladstone, Rick (13 November 2015). «Paris Attacks Kill More Than 100, Police Say; Border Controls Tightened».. Ανακτήθηκε στις 13 November 2015.
6. 1 2 3 4  «At Least 35 Dead, More Than 100 Hostages Taken in Multiple Paris Attacks». *Haaretz*. 13 Νοεμβρίου 2015. Ανακτήθηκε στις 13 Νοεμβρίου 2015.
7. 1 2 3  «Paris shootings: Casualties in city centre and explosion at the Stade de France». BBC News. 13 November 2015.. Ανακτήθηκε στις 13 November 2015.
8. ↑  «Paris shootings and explosions near the Stade de France kill 18». BBC News. 13 Νοεμβρίου 2015. Ανακτήθηκε στις 13 Νοεμβρίου 2015.
9. ↑  Νύχτα τρόμου στο Παρίσι - στους 158 συνολικά οι νεκροί (LIVE), kathimerini.gr, 14-11-2015.
10. 1 2 3 4 5 6 7  Randolph, Eric and Simon Valmary (13 Νοεμβρίου 2015). «More than 120 people killed in Paris 'terror' attacks». *Yahoo! News*. Agence France-Presse. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015.
11. ↑  «EN DIRECT. Fusillades à Paris : assaut terminé au Bataclan». *Le Point* (στα Γαλλικά). Ανακτήθηκε στις 14 Νοεμβρίου 2015.
12. ↑  Ing, Nancy; Fieldstadt, Elisha (13 November 2015). «Dozens Dead, Hostages Held in Multiple Paris Attacks». Associated Press. NBC News.. Ανακτήθηκε στις 13 November 2015.
13. ↑  Shapiro, Emily (13 Νοεμβρίου 2015). «Several Dead After Explosions and Shootings in Paris». *ABC News*. Ανακτήθηκε στις 13 Νοεμβρίου 2015.
14. 1 2  Goldstein, Sasha (13 Νοεμβρίου 2015). «At least 26 dead after explosion, shooting reported in Paris». *NY Daily News*. Ανακτήθηκε στις 13 Νοεμβρίου 2015.
15. ↑  Stanglin, Doug (13 Νοεμβρίου 2015). «At least 46 dead in attacks in central Paris». *USA Today*. Ανακτήθηκε στις 13 Νοεμβρίου 2015.
16. 1 2 3 4 5  «'It's a horror': Hollande orders French borders closed after Paris terror attack leaves at least 149 dead». *National Post*. 13 Νοεμβρίου 2015. Ανακτήθηκε στις 14 Νοεμβρίου 2015.
17. ↑  Le Monde, Editors (14 November 2015). «Rue Bichat : « On pensait que c’étaient des pétards. C’étaient des scènes de guerre »». Le Monde.. Ανακτήθηκε στις 14 November 2015.
18. 1 2  «Paris attacks: What we know». *BBC News*.
19. ↑  Alter, Charlotte (13 November 2015). «Dozens Feared Dead in Night of Violence in Paris».. Ανακτήθηκε στις 13 November 2015.
20. ↑  Melander, Ingrid and Marine Pennetier (14 Νοεμβρίου 2015). «At least 120 dead in Paris attacks, Hollande declares emergency». Reuters. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015.
21. 1 2 3 4  Nossiter, Adam; Higgins, Andrew (13 November 2015). «‘Scene of Carnage’ Inside Sold-Out Paris Concert Hall». The New York Times. The New York Times Company.. Ανακτήθηκε στις 14 November 2015.
22. ↑  «Παρίσι: Σώα τα μέλη του συγκροτήματος «Eagles of Death Metal»». *Η Ναυτεμπορική*. 2015-11-14. Αρχειοθετήθηκε από το πρωτότυπο στις 2015-11-16.. Ανακτήθηκε στις 2015-11-14.
23. ↑  Nossiter, Adam (13 November 2015). «Survivors of Hostage Siege Taken to Hospitals or Police Station». *The New York Times* (Paris, France).. Ανακτήθηκε στις 13 November 2015. *«one of them shouted, "What you are doing in Syria, you are going to pay for it now!"»*
24. ↑  Higgins, Andrew (13 November 2015). «‘This Is Because of all the Harm Done by Hollande to Muslims’». *The New York Times*.. Ανακτήθηκε στις 13 November 2015.
25. ↑  «Paris shooting: Scores killed and injured after 'Kalashnikov and grenade attacks' across French capital with dozens of hostages taken - Further suggested links to Syria». *The Daily Telegraph*. Αρχειοθετήθηκε από το πρωτότυπο στις 13 Νοεμβρίου 2015. Ανακτήθηκε στις 14 Νοεμβρίου 2015. "I clearly heard them say 'It's the fault of (French President Francois) Hollande, it's the fault of your president, he should not have intervened in Syria'. They also spoke about Iraq," said Pierre Janaszak
26. ↑  «Paris shooting: Several killed and injured after 'Kalashnikov and grenade attacks' across French capital». *Telegraph.co.uk*. Αρχειοθετήθηκε από το πρωτότυπο στις 13 Νοεμβρίου 2015. Ανακτήθηκε στις 13 Νοεμβρίου 2015.
27. 1 2 3 4 5 6 7 8  Randolph, Eric and Simon Valmary (13 Νοεμβρίου 2015). «More than 120 people killed in Paris 'terror' attacks». Yahoo! News. Agence France-Presse. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015.
28. 1 2  Nossiter, Adam; Higgins, Andrew (13 November 2015). «‘Scene of Carnage’ Inside Sold-Out Paris Concert Hall». *The New York Times*.. Ανακτήθηκε στις 14 November 2015.
29. ↑  «Attaques terroristes à Paris: des dizaines de morts, l'état d'urgence décrété». *Le Figaro*. Selon plusieurs sources concordantes, l'assaut est terminé au Bataclan. Selon BFM-TV, deux terroristes auraient été tués.
30. 1 2 3 4  «Paris attacks updates». BBC News. .
31. 1 2  Rawlinson, Kevin (13 November 2015). «Fatal shootings and explosion reported in Paris – live». *The Guardian*. Αρχειοθετήθηκε από το πρωτότυπο στις 2015-11-14.. Ανακτήθηκε στις 13 November 2015.
32. ↑  Shapiro, Emily (13 Νοεμβρίου 2015). «Paris Attacks: At Least 120 Dead After 'Terrorists' Stage Multiple Attacks and Take Hostages». ABC News. Ανακτήθηκε στις 13 Νοεμβρίου 2015.
33. ↑  Pourquoi le Bataclan est-il régulièrement visé ? - Le Point
34. ↑  "French magazine Le Point says the Bataclan theater has for years been the target of anti-Zionist groups as its Jewish owners often put on pro-Israel events."
35. ↑   Fransk magasin: – Bataclan har jødiske eiere, Aftenposten, 14 November 2015
36. ↑  «Hollande says Paris attacks were 'act of war'». Thomson Reuters Foundation. Αρχειοθετήθηκε από το πρωτότυπο στις 5 Απριλίου 2017. Ανακτήθηκε στις 14 Νοεμβρίου 2015.
37. ↑  «Paris attacks: Hollande blames Islamic State for 'act of war'». BBC News. Ανακτήθηκε στις 14 Νοεμβρίου 2015.
38. ↑  Maura Judkis (14 Νοεμβρίου 2015). «French president calls Paris attacks 'act of war' by Islamic State». *The Washington Post*.
39. ↑  Buchanan, Rose Troup (14 Νοεμβρίου 2015). «Paris terror attacks: Syrian passport found on body of suicide bomber at Stade de France». *The Independent*. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015. A Syrian passport has been found on the body of one of the suicide bombers at the Stade de France, French police have told Reuters. [...] Witnesses described one attacker as "white", "European type" according to BFMtv.
40. ↑  «Ανακοίνωση του Αναπληρωτή Υπουργού Προστασίας του Πολίτη Νίκου Τόσκα για τις τρομοκρατικές επιθέσεις στο Παρίσι». *Υπουργείο Προστασίας του Πολίτη*. 14 Νοεμβρίου 2015. Ανακτήθηκε στις 14 Νοεμβρίου 2015.
41. ↑  «Paris concert gunman was French, known to have Islamist ties: source». Reuters. 14 Νοεμβρίου 2015. Ανακτήθηκε στις 14 Νοεμβρίου 2015.
42. ↑  «Paris Concert Gunman Identified as French National With Islamist Ties». Haaretz. 14 Νοεμβρίου 2015. Ανακτήθηκε στις 14 Νοεμβρίου 2015.
43. ↑  Paris attacks: Isis militant said to be Syrian who passed through Greece on refugee route – live | World news | The Guardian
44. ↑  «Attentats de Paris : un des tireurs identifié». *Le Figaro*. Ανακτήθηκε στις 14 Νοεμβρίου 2015.
45. 1 2  Johnston, Chris· Quinn, Ben. «Paris attacks: person who hired car used in attacks has been arrested – live updates». *the Guardian*. Ανακτήθηκε στις 14 Νοεμβρίου 2015.
46. ↑  «Bavaria arrest raises suspicions about links to Paris attacks | News | DW.COM | 14 November 2015». *DW.COM*. Ανακτήθηκε στις 14 Νοεμβρίου 2015.
47. ↑  «Paris attacks: Bataclan and other assaults leave many dead». BBC News. 14 November 2015.. Ανακτήθηκε στις 14 November 2015.
48. ↑  «Elif Dogan et Milko Jozic, deux Liégeois, ont perdu la vie dans les attentats de Paris» (στα French). Copiepresse. 14 November 2015.. Ανακτήθηκε στις 14 November 2015.
49. ↑  «Fallecido en los atentados de París el español Juan Alberto González Garrido». El Mundo. 14 November 2015.. Ανακτήθηκε στις 14 November 2015.
50. ↑  «Português morto em atentados tinha 63 anos e trabalhava na cidade». *Diário de Notícias*. 14 November 2015.. Ανακτήθηκε στις 14 November 2015.
51. ↑  «ATENTATE FRANŢA. Cine sunt cei doi români morţi la Paris: "Au murit sub ploaia de gloanţe" VIDEO». Αρχειοθετήθηκε από το πρωτότυπο στις 2015-11-16.. Ανακτήθηκε στις 2015-11-14.
52. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Νοεμβρίου 2015. Ανακτήθηκε στις 14 Νοεμβρίου 2015.
53. ↑  «President Hollande: France will overcome the terrorists». CNN. 13 November 2015.. Ανακτήθηκε στις 14 November 2015.
54. ↑  Sharma, Swati (13 November 2015). «‘It is horror’: French President Hollande’s remarks after Paris attacks». *The Washington Post*.. Ανακτήθηκε στις 14 November 2015.
55. 1 2  Melander, Ingrid and Marine Pennetier (14 Νοεμβρίου 2015). «At least 120 dead in Paris attacks, Hollande declares emergency». Reuters. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015.
56. ↑  «Attaques terroristes à Paris : une centaine de morts, l'état d'urgence décrété». *Le Figaro*. La Mairie de Paris appelle les habitants de la capitale à rester chez eux
57. ↑  «Hollande cancels trip to Turkey for G20 after attacks: presidency». Agence France-Presse. Yahoo! News. 13 November 2015.. Ανακτήθηκε στις 13 November 2015.
58. ↑  Attentats : Hollande décrète "trois jours de deuil national", on *europe1.fr* (accessed on 14 November 2015)
59. ↑  Nossiter, Adam· Breeden, Aurelien· Clark, Nicola (14 Νοεμβρίου 2015). «Paris Attacks Were an 'Act of War' by ISIS, Hollande Says». *The New York Times*. Ανακτήθηκε στις 14 Νοεμβρίου 2015.
60. ↑  «Live updates: Attacks in Paris». *The Washington Post*. 13 Νοεμβρίου 2015. Ανακτήθηκε στις 13 Νοεμβρίου 2015.
61. ↑  «Paris déploie son "plan multi-attentats "». *Radio Canada*. Canadian Broadcasting Corporation. Αρχειοθετήθηκε από το πρωτότυπο στις 16 Νοεμβρίου 2015. Ανακτήθηκε στις 13 Νοεμβρίου 2015.
62. ↑  «Attaques simultanées à Paris: La Préfecture demande aux gens de "rester chez eux"». *20 Minutes*. Ανακτήθηκε στις 13 Νοεμβρίου 2015.
63. ↑  «Attaques à Paris : "Plan blanc" d'urgence et de crise à l'AP-HP». *Europe 1*. Ανακτήθηκε στις 13 Νοεμβρίου 2015.
64. ↑  «France's Hollande Orders Borders Closed, Paris Under First Mandatory Curfew Since 1944». *The Huffington Post*. 14 Νοεμβρίου 2015. Ανακτήθηκε στις 14 Νοεμβρίου 2015.
65. ↑  «American Airlines delays Paris flights». Reuters. 13 November 2015. Αρχειοθετήθηκε από το πρωτότυπο στις 2015-11-15.. Ανακτήθηκε στις 14 November 2015.
66. ↑  A-J.C. avec AFP. «Attaques à Paris : cinq lignes de métro coupées». *europe1.fr*. Ανακτήθηκε στις 14 Νοεμβρίου 2015.
67. ↑  Hutchinson, John. «Paris attacks: Empty Eurostar as customers choose not to travel». *Daily Mail*. Ανακτήθηκε στις 14 Νοεμβρίου 2015.
68. ↑  Elysee (14 November 2015). *Communiqué à l'issue du Conseil des ministres*. Δελτίο τύπου.  Ανακτήθηκε στις 14 November 2015. «Αρχειοθετημένο αντίγραφο». Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015. CS1 maint: Unfit url (link)
69. ↑  «Sporting events in Paris called off in wake of terror attacks». Sky Sports.
70. ↑  «ISU Grand Prix of Figure Skating Event in Bordeaux France cancelled». *isu.org*. International Skating Union. 14 Νοεμβρίου 2015. Αρχειοθετήθηκε από το πρωτότυπο στις 16 Νοεμβρίου 2015. Ανακτήθηκε στις 14 Νοεμβρίου 2015.
71. ↑  Keslassy, Elsa (14 Νοεμβρίου 2015). «Disneyland Paris Closed In The Wake of Terrorist Attack». *Variety*. Ανακτήθηκε στις 14 Νοεμβρίου 2015.
72. ↑  

	* «Turnbull condemns 'brutal' terror attacks». *ABC News*. Ανακτήθηκε στις 14 Νοεμβρίου 2015.
	* «Sri Lankan leaders offer 'prayers and thoughts' over Paris attacks». *ColomboPage*. 14 Νοεμβρίου 2015. Αρχειοθετήθηκε από το πρωτότυπο στις 14 Νοεμβρίου 2015. Ανακτήθηκε στις 14 Νοεμβρίου 2015.
	* «France : l'ONU condamne les attaques terroristes à Paris». *Centre d'actualités de l'ONU* (στα Γαλλικά). 13 Νοεμβρίου 2015. Ανακτήθηκε στις 14 Νοεμβρίου 2015.
	* Gander, Kashmira (14 November 2015). «Paris attacks: David Cameron 'shocked' after over 100 killed in French capital». *The Independent*.. Ανακτήθηκε στις 14 November 2015.
	* «Paris attacks: Justin Trudeau says terrorist attacks 'deeply worrying'».. Ανακτήθηκε στις 14 November 2015.
	* «Paris attacks: China's President Xi Jinping says he's willing to join France in combating terrorism». *Straits Times*. Ανακτήθηκε στις 14 Νοεμβρίου 2015.
	* «Chinese premier strongly condemns Paris terror attacks». Xinhua News Agency. Ανακτήθηκε στις 14 Νοεμβρίου 2015.
	* «World Leaders Express Shock, Sadness at Paris Attacks». NBC News. Ανακτήθηκε στις 14 Νοεμβρίου 2015.
	* Sabillo, Kristine Angeli (14 November 2015). «Aquino: ‘We stand with France now’». *Philippine Daily Inquirer*.. Ανακτήθηκε στις 14 November 2015.
	* «Russia condemns 'hateful' attacks in Paris, ready to help investigation». *Yahoo News*. Ανακτήθηκε στις 14 Νοεμβρίου 2015.
	* Ndonga, Simon. «Uhuru says Kenya stands with Paris in extremism war». *Capital FM News*. Capital FM Kenya. Ανακτήθηκε στις 14 Νοεμβρίου 2015.